**Nájomná zmluva na pozemok**

Zmluvné strany:

1. Prenajímateľ: **spol. AGROPULZ SKÁROŠ, s.r.o.**

**so sídlom : Skároš 84,**

**zastúpená: Ing. Milan Varga, konateľ**

**044 11 Ždaňa**

**IČO: 36217948**

1. Nájomca: **Obec Skároš**

**zastúpená: JUDr. Ľubomírom Vrankom, starostom obce**

 **so sídlom Skároš 91**

 **044 11 Ždaňa**

 **IČO: 00324701**

sa dohodli na uzatvorení tejto nájomnej zmluvy

1. **Predmet nájmu**
2. Predmetom nájomného vzťahu je pozemok časť parcely reg. „C“ č. 383/2 o výmere 34 m 2, zapísaná na LV 842, katastrálne územie Skároš, obec Skároš, okr. Košice – okolie.

Predmet nájmu je vymedzený v prílohe č. 1. / výkres č. 1 – koordinačná situácia – EUROVELLO CYKLISTICKĚ ODPOČIVADLO/.

1. **Účel nájmu**
2. Prenajímateľ prenecháva nájomcovi časť pozemku uvedeného v čl. I tejto zmluvy do dočasného užívania za účelom výstavby odpočívadla pre cyklistov.
3. **Doba nájmu**
4. Prenajímateľ a nájomca sa dohodli na dobe nájmu od 01.09.2020 do 01.09.2030.
5. **Cena nájmu**
6. Nájomné za dočasné užívanie časti pozemku uvedeného v čl. I tejto zmluvy je stanovené vzájomnou dohodou zmluvných strán vo výške 68 eur/rok.
7. Ročné nájomné uhradí nájomca prenajímateľovi na základe riadne vystavenej faktúry najneskôr k 30.03. príslušného kalendárneho roka za príslušný rok.
8. Pre prípad omeškania s platením dohodnutého nájomného sa nájomca a prenajímateľ dohodli, že nájomca zaplatí prenajímateľovi úrok z omeškania vo výške 0,1 % z dlženého nájomného za každý omeškaný deň.
9. Ročné nájomné za rok 2020 uhradí nájomca vo výške 68 eur prenajímateľovi na základe riadne vystavenej faktúry, ktorá bude vystavená do 30 dní od podpísania zmluvy.
10. **Skončenie nájmu**
11. Zmluvné strany môžu nájomný vzťah založený touto zmluvou skončiť kedykoľvek dohodou zmluvných strán.
12. Odstúpiť od zmluvy môže tak nájomca ako aj prenajímateľ z dôvodov uvedených v § 679 Občianskeho zákonníka.
13. Po skončení nájmu do 30 dní nájomca uvedie pozemok do pôvodného stavu.
14. **Záverečné ustanovenia**
15. Táto zmluva je vyhotovená v dvoch rovnopisoch. Každá zo zmluvných strán obdrží jeden rovnopis.
16. Zmluvné strany vyhlasujú, že sú plne spôsobilé k uzavretiu tejto zmluvy. Pred podpisom tejto zmluvy si prečítali jej obsah, plne mu porozumeli a súhlasia s ním. Na znak svojej vôle byť viazaný touto zmluvou ju vlastnoručne podpisujú.
17. Zmluvné strany ďalej vyhlasujú, že ich prejavy vôle byť viazaný touto zmluvou sú dostatočne zrozumiteľné, vážne, slobodné a určité a že zmluvná voľnosť oboch zmluvných strán nie je ničím obmedzená a že túto zmluvu nepodpisujú v tiesni, v omyle ani za nápadne nevýhodných podmienok.
18. Akékoľvek zmeny a doplnenia zmluvy možno urobiť len písomne, číslovanými dodatkami k zmluve.
19. Vzťahy neupravené touto zmluvou, resp. práva a povinnosti vyplývajúce z nich, sa riadia ustanoveniami Občianskeho zákonníka.

V Skároši, dňa 30.08.2020

JUDr. Ľubomír Vranka Ing. Milan Varga